நீப்புண்ட உதிர வாரி நெடுந் திரைப் புணரி தோன்ற, ஈர்ப்புண்டற்கு அரிய ஆய பிணக் குவடு இடறிச் செல்வான்; தேய்ப்புண்ட தம்பி யாக்கை, சிவப்புண்ட கண்கள் தீயில் காய்ப்புண்ட செம்பின் தோன்ற, கறுப்புண்ட மனத்தன், கண்டான்.	19 தாருகன் குருதி அன்ன குருதியில், தனி மாச் சீயம் கூர் உகிர் கிளைத்த கொற்றக் கனகன் மெய்க் குழம்பின் தோன்ற, தேர் உக, கையின் வீரச் சிலை உக, வயிரச் செங்கண் நீர் உக, குருதி சிந்த, நெருப்பு உக உயிர்த்து நின்றான்.	20